|  |
| --- |
| **HITNA MEDICINSKA SLUŽBA**  **ZBRINJAVA STANJA KOJA NEPOSREDNO UGROŽAVAJU**  **LJUDSKI ŽIVOT I TEŠKO NARUŠAVAJU ZDRAVLJE** |

**Zovite broj: 194**

**Hitnu medicinsku službu treba uvijek pozvati**

**kada je izravno ugrožen život ili teško narušeno zdravlje!**

• Naglo nastale poteškoće u disanju

• Gušenje stranim tijelom

• Zastoj rada srca i disanja

• Gubitak svijesti

• Iznenadna bol u prsnom košu

• Iznenadno ubrzanje, usporenje rada srca ili nepravilni otkucaj srca

• Grčevi (konvulzije)

• Otežani govor, slabost ili oduzetost dijela tijela, iskrivljenost lica

• Ozljede nastale u prometnim nesrećama i ostalo iznenadno nastale ozljede

(padovi s visine/životinjski ugrizi/ubodi/prostrjeli….)

• Neuobičajeno krvarenje na bilo koji od prirodnih otvora tijela

• Opekline

• Udar električne struje ili groma

• Pothlađivanje, toplinski udar

• Utapanje

• Otrovane lijekovima/narkoticima/kemikalijama

• Jaka alergijska reakcija

• Iznenadna bol (jaka glavobolja, jaka bol u prsima/trbuhu/leđima)

• Iznenadne promjene ponašanja koje dovode u opasnost bolesnika ili okolinu

(pokušaj samoubojstva/ubojstva….)

**Što će Vas pitati medicinski dispečer?**

• Vaše ime i prezime?

• Gdje je potrebna pomoć hitne medicinske službe?

• Što se dogodilo?

• Kome je potrebna pomoć/Koliko osoba treba medicinsku pomoć?

• Je li osoba pri svijesti? Diše li osoba?

• Ime i prezime osobe za koju zovete? (ukoliko znate)

**Pitanja koja vam postavlja medicinski dispečer neophodna su kako biste brzo dobili pomoć kada vam je potrebna!**

**Zapamtite!** Odgovarajući na pitanja medicinskog dispečera pomažete mu da on pomogne vama! Zauzeta telefonska linija znači samo da medicinski dispečer razgovara s osobom koja također treba pomoć.

**Kako razgovarati s medicinskim dispečerom?**

• Mirno i razgovijetno. Ne prekidajte telefonski poziv dok vam se to ne kaže!

• Precizno opišite gdje se nalazi osoba koja treba pomoć i razlog zbog kojega zovete.

Medicinski dispečer mora znati u kakvom je stanju osoba za koju zovete te je li joj već

pružena kakva pomoć.

• Podatke o mjestu na kojem se žrtva nalazi objasnite navodeći značajnije orijentire u blizini.

To su npr. velika prometna raskrižja, mostovi, poznate građevine i sl.

• Ostavite svoje ime i prezime, adresu i broj telefona. Možda će biti potrebno da vas

medicinski dispečer ponovo nazove.

• Pažljivo slušajte sve upute medicinskog dispečera! Medicinski dispečer će vam dati upute

što da radite do dolaska tima hitne medicinske službe. Postupite na točno opisani način.

Ukoliko nešto niste razumjeli, tražite da vam se ponovi!

• Ostanite s pacijentom do dolaska tima hitne medicinske službe!

**Dok Vi razgovarate s medicinskim dipečerom tim HMS vozi prema Vama!**

**Korisni savjeti**

Što trebate učiniti dok čekate na dolazak tima hitne medicinske službe:

• Nastojite ostati smireni, umirujte pacijenta.

• Utoplite pacijenta i održavajte ga budnim.

• Nemojte pacijentu davati ništa za jesti ili piti.

• Ne pomičite pacijenta koji je doživio prometnu nesreću, pao s velike visine ili je bez svijesti

osim ako mu ne prijeti neposredna opasnost (požar, eksplozija, utapanje, itd).

• Započnite pružati mjere prve pomoći ako ste u mogućnosti. Kako možete pomoći timu hitne

medicinske službi da vas što prije pronađe?

Osvijetlite ulazna vrata i kućni broj, ako ste u mogućnosti:

• pošaljite nekoga da dočeka tim

• oslobodite prolaz do pacijenta (odmaknite namještaj, cvijeće, parkirane automobile…)

• zatvorite kućne ljubimce

• pripremite medicinsku dokumentaciju

**Preporuke za iznajmljivače i** **turističke radnike (recepcije, kampovi, restorani…)**

* Obavezno saznati podatke o stanju pacijenta
* Sumnja na infekciju COVID-19 (povišena temperatura ili respiratorne poteškoće bez životne ugroženosti), potrebno je zvati epidemiološku službu